Svédország – ökofarm

A nyáron két hétig Svédországban voltunk, ahol egy ökofarmon laktunk. Ahogy meghallottam hogy hol fogunk lakni, rögtön arra gondoltam, hogy az egész tábor önellátó lesz és hogy mi fogjuk megtermelni a saját ételeinket. Később kiderült, hogy koránt sem így volt, bár volt egy óriási kert, ahol nagyon sok bogyós gyümölcs, cseresznye, pár zöldség és gyógynövények voltak az ételeinket máshonnan szállították nekünk. Bár ez így visszagondolva érthető hiszen rengetegen voltunk.
Általában curryt vagy párolt zöldségeket ettünk, néha-néha tésztát valamilyen paradicsomos vagy céklás szósszal. Az első pár napban még finom volt, de elég hamar rá lehetett unni. Alapvetően az egész tábor vegetáriánus volt, de azért egyik nap ettünk ikeás húsgolyót, nagyon finom volt.
Az étkezés úgy zajlott h minden nap kijelöltek egy csoportot, akik megfőzték aztán szétosztották az ételt. Étkezések elött mindig kolompoltak így bárhol voltál a birtokon tudtad, hogy a gyülekezni kell.

Ez a hely egy óriási több hektáros birtok, ennek háromnegyede erdő és a maradék egy negyedén ökofarm, pár sátor, lakókonténerek és egy ház található. Az EVS-eseken és Sebastianon (ő a tulajdonos) mindenki sátrakban vagy a szabad ég alatt aludtak. Az EVS-esek vagy konténerben vagy sátorházakban. a tábor erdőkívüli részén volt egy nagyon piros ház, ebbe csak az EVS-esek a leaderek mehettek be, itt nem aludt senki ez csak megbeszélésekre volt fenntartva.

Mivel Svédországban nagyon nagy szárazság van mert már egy jó ideje nem esett, és mivel itt csak eső vízzel lehetett tusolni már az elsőnapon elfogyott a zuhanyzásra szánt adag. Ezután Sebastian azt találta ki, hogy a tengerben fogunk fürdeni, először kicsit furcsán hangzott, de miután párszor voltunk teljesen megszoktuk.

Mikor megérkeztünk az első két napban bemutatkozó és ismerkedős játékok voltak. A következő napokban a LARP-ra készítettek fel minket, kikellett találnunk a karakterünket és a karakterünk személyiséget. A három LARP-os nap alatt az idő nagy részét mindenki az erdőben töltötte. utána a következő két napban búcsúzkodás és a tábor összepakolása volt.